ఈ పథకం కోసం ముఖ్యమంత్రి కేసిఆర్‌ వంద కోట్ల రూపాయలను మంజూరు చేశారని, ఒక్కో విద్యార్థికి ఈ కిట్‌ కోసం 1600 రూపాయలు ఖర్చు చేస్తున్నామన్నారు. ఏడాదికి 12 నెలలు సరిపోయే విధంగా మూడు నెలలకొకసారి కిట్‌ ఇస్తామన్నారు. ఇలాంటి పథకంగానీ, భోజనంగానీ విద్యాలయాల్లో దేశంలో ఎక్కడా కూడా లేదన్నారు. ప్రైవేట్‌ పాఠశాలల నుంచి ప్రభుత్వ పాఠశాలల కు విద్యార్థులు వచ్చే విధంగా ప్రభుత్వ విద్య పటిష్టం అయిందన్నారు. గత పాలనలో నిర్లక్ష్యానికి గురైన విద్యా వ్యవస్థ తెలంగాణ వచ్చిన తర్వాత దేశానికి ఆదర్శంగా మారిందన్నారు. కేజీ టు పీజీలో భాగంగా నాణ్యమైన విద్యను అందిస్తున్నామన్నారు. విద్యార్థులు కూడా ప్రభుత్వం కల్పిస్తున్న ఈ వసతులు వినియోగించుకోవాలని, మంచి ఫలితాలు సాధించి వారి తల్లిదండ్రులకు, రాష్ట్రానికి మంచి పేరు తీసుకురావాలన్నారు.